Decizia privind închiderea supermarketurilor în weekend. De ce a răbufnit premierul
- Bianca Ion
- 21 martie 2024, 22:35
Liderul PSD, Marcel Ciolacu, a spus că va analiza propunerea de închidere a supermarketurilor în weekend, argumentând că este o intervenție care ar putea îngrădi libertatea de alegere a consumatorilor.
Marcel Ciolacu critică propunerea
Marcel Ciolacu, prim-ministrul României, afirmă că va examina cu atenție propunerea privind închiderea hipermarketurilor și a magazinelor alimentare în zilele de weekend.
"Am dat în discuție la Guvern, să vedem impactul. Nu e o decizie ușoară. Trebuie să fim corecți. Nu știm dacă acoperim nevoia cetățenilor, dacă le închidem. Nu e vorba doar de hipermarketuri. Nu poți spune românilor când să-și cumpere alimente. Dar am luat în calcul să vedem. Dar dacă avem un sistem alternativ viabil... Să vedem", a spus Ciolacu.
Se propune un program redus pentru supermarketuri
Comercianții de produse tradiționale au cerut modificarea programului actual al supermarketurilor. Această solicitare vine în urma anunțului făcut de Marcel Ciolacu privind extinderea plafonării adaosurilor la prețurile alimentelor de bază până la 31 decembrie 2024. Propunerea comercianților de produse tradiționale este supusă analizei de către Executiv. Dacă această cerință va fi acceptată în urma discuțiilor cu premierul, unele supermarketuri ar putea să-și ajusteze programul de funcționare. Marți, reprezentanții marilor lanțuri de magazine au fost convocați pentru a discuta cu Marcel Ciolacu în legătură cu această chestiune.
Solicitarea a venit în urma anunțului șefului Executivului că plafonarea adaosurilor pentru alimentele de bază va fi prelungită până la 31 decembrie 2024. Premierul a subliniat că această măsură va fi menținută până când rata inflației va coborî sub 5%.
Decizia la mâna lui Ciolacu și a Guvernului
Micii comercianți reclamă o scădere a vânzărilor lor cu până la 40% în weekend. Cererea pentru o întâlnire cu reprezentanții marilor lanțuri de magazine a fost formulată de către Marcel Ciolacu. Premierul le-a solicitat acestora să vină cu propuneri concrete privind vânzarea produselor tradiționale și reducerea prețurilor.
Propunerea micilor comercianți vizează reducerea programului actual adoptat de supermarketuri. Astfel, se propune ca marile magazine să fie închise începând de sâmbătă la ora 13:00 și până luni dimineață.